
NIOBRARA. DEANERY CONVOCATION 

Standing Rook Reserve ekta Chapel of the 
Good Shepherd ketu kte, August 12, 13 qa 14 
hena etu kte. Tona mazacanku okna upi kte 
ein mazacanku oinajin wanji en hioajinpi kte 
cin he Glen Cross, So. Dak., hee. August 11, 
he aopetu kin okpewicaipi kte makaiyutapi 
akenonpa hehanyan. He oinajin kin C., M. & 
St. P. opayahan. Nakun tona iyecinkainajin 
okna upi e6a hena iyuha Glen Cross hen okna 
hivupi kta iyececa, hetanhan waziyatakiya 
owotanna oiyakcle. 

Tona okihipi kin sina, owinja, qa wakeya 
kduhapi kta iyececa, fiemakoskan makoce e en 
de omnieiye kte, heon taku kin dena oikni ote- 
hike kte. 

Tona upi kte cin ifcokam onahonmayanpi kta 
iyececa. Wakpala, S. D. hen waun. 

William Holmes. 


DAKOTA CONVOCATION 

Sale of Goods 

As it was at Crow Creek last year, the wo- 
men on Standing Rock are planning to con- 
duct a sale during Convocation to which any 
-•auxiliary or individual in the Niobrara Dean- 
ery may bring goods for sale. The proceeds 
from such sales will be returned directly to 
whoever brings the articles. All branches of 
the Woman’s Auxiliary are asked to cooper- 
ate in this, and bring Indian head work, quilts, 
or new garments wnich may be placed on sale. 

DAKOTA 0MN1CIYE TANKA 

Woyuha Wsyopeyapi kta 

Dakota Convocation icunhan, hekta omaka 
qonhan Conkieakse ekta token econpi qon he 
iyecen, Inyan Bosdata ekta winyan unpi kin 
woyuha wiyopeyapi woecon kin yuhapi kta. 
Niobrara Deanery itimahed Winyan Omnieiye 
oadetka yaunpi kin qais tuwe oyakibipi kiu- 
han taku wiyopeyepica yahdoupi kta. Taku 
tona wiyopeniciciyapi kinhan hena on mazaska 
tonakeca kamnapi kin hena katinyan nicupi 
kta. Winyan Omnieiye oadetka yaunpi kin 
owasin de en wawoyakiyapi kta nicidapi, Da- 
kota waiiapin on taku kagapi, sinaokipatapi, 
qais heyake teea wiyopeya ehuakapi kta aya- 
upi kta. 

RAPID CITY EN CONVOCATION 

May 20-22, 1927 anpetu hena eu Emmanuel 
Church Rapid City, S. D., hen Missionary 
District of South Dakota mnieiyapi j omnieiye 
iwikcemna topa sam yamni kin hee. Wicasa 
wakan, wica qa winyan witaya 175 sam iyeya 
kahnih uwicasipi hena Hip? . Wicasa wakan 
eeeepi ldn 40 sam iyeya. Niobrara Deanery 
etanlian wicasa wakan dena ipi : Wasicun 

kin, Archdeacon Dr. Ashley, Robert Frazier, 
Paul Barbour, A. B. Clark, John Clark,. David 
Clark, John Flockhart, qa Nevifl Joyner. 
Dakota kin. Charles Brhguier, Alfred Barker, 
Dallas Shaw, Henry Whipple, Charles. Jones, 
David Swan, Joseph Paints Yellow, T. J. 
Rouillard, Cyril Rouillard, LevLM. Rouillard, 
William Holmes, ' qa Andre w Whitefaee. 

Yamniean omnieiye en hanlianna iyohi 6a- 
kowin sam-batike apa hehan Wotapi Wakan 
icupi. Owicehanyan dena Wotapi Wakan yu- 
wakanpi, Bishop Burleson, Dr. Ashley, qa 
Bishop Roberts. Anpetu izaptan tokaheya 
Continued on Next Page, Third Column 


DAK. 

St. Mary’s owayawa kin decana wayawapi 
omaka wanji ake nina tanyan hihunipi. He- 
kta ptanyetu qonhan wikeemna yamni sanpa 

napeinwanka wayawa hipi qon etanhan wikee- 
mna yamni sanpa 6akpe wayawapi omaka ed 
owicohan kin hdustanpi, qa unma yamnipi 
qon wayazankapi qais titakuyepi wanji tapi 
on tiyata kihdapi. Wayawapi omaka kin 
ihanke sni eced siceca kin owasin Okodakiei- 
ye Wakan kin ed Wotapi Wakan ieu kin he 
capi, wieinyanna cistioa nom opapi 6ni tuka 
denaos nahanhin Wicayusutapi ecawieakieon- 
pi kta waniyetu iyenakeeapi sni. 

Taku onspepi kta woope hdepi kin iwa6teua 
yuwankan ayapi. Siceca kin wicozani tawapi 
kin patawanjina waste aya. Tonana hohpapi 
eoecapi kin aiennom waniyetu ataya , woyazan 
wan in d iyeya, qa sice a tolianpi on cajewiea- 
yatapi ed aieahiciyapi nina atauin. Siceca 
kin iye awanihdakapi kta (Student Govern- 
ment) kaiwasteyena kahayapi qa tohanyan 
waeconpi kin wiciyokipi e wanhdakapi. 

De omaka kin Teqapi Ow Aciyekin Pauline 
McCloskey, Okreek, S. D., etanhan kin he 
itancan yuhapi qa unrnapi kin om wicohan 
owanyag wasteste yustanpi. Lent icunhan 
waipiicidapi, nakun otoiyohi okiciye dena en- ! 
tkiya tanyan piiciyapi kin eciyatanhan wowa- I 
kan oni ohna ieahyapi kin hdutaninpi. Te- j 
capi Omnieiye kin mazaskaokicanye tawapi j 
kin hekta omaka kici iciwanvakapi kinhan de 
omaka kin owicohan kin iditakapi yuatanin 
kta. Hekta omaka qonhan mazaska akenoin- 
nana yuhapi qa nakun he wakagegepi obe 
wan etanhan wawieaqupi kin heca. De oma- 
ka kin wieinyanna kin wihdukeanpi qa maza- 
ska kamnapi kta on patakesni litauipi. Can- 
hanpisasana kagapi qa wiyopekiyapi , wayawa 
wicakiya kin htawicakinipi, oskate kagapi qa 
tin yapi kte cin hena kajujuwicakiyapi. Ki- 
cicopi qa takusnisni ayuco kagapi ko wiyope- ! 
yapi token wakamnapica kin iyecen litanipi 
qa dehan mazaska opawinge sanpa wikeemna 
yamni yuhapi. Wicatancan, wicotawacin qa 
wo w.akan oni kin hena yamnikiya ohna nina 
ataninyan icahyapi. 

Wayawa ayustanpi anpetu qonhan vvoonspe 
ihunuipi kta okihe unpi kin qa ihukuya wapa 
vawapi kin om woskate wan pazopi. J. M. 
Barrie oskate kin de owa qa “Okage Otouwe 
Ocanku,” eciyapi. Miss Sturgis, toawanya- 
ke kin ohnayan nina wayupiya pazopi. Tracy 
Ellis, Elizabeth Lane qa Gladys Wells he- 
kta omaka qonhan tohanyan waeconpi qon 
isanpa tanyan waeconpi kin on woyuonihan 
en ihdoipi. 

De ptanyetu September jsakpe kinhan owa- 
yawa kin de yuganpi kte. Tona ed upi kte 
cin wanoahnan-a caje ukiyapi kta unci upi qa 
toka wayawapi kin iyehan hipi nisi unkecin- 
pi. Anpetu tona tuwe woyazan codao hdusna 
kinhan iyecen 6ieeca oeipten najinpi kin en 
owicakieiwapi kte. 

Miss Aida Smith, New York otonwe etan- 
han titokan hi qon icunhan de omaka kin ed 
Wisconsin Dakota wieinyanna wan St. 'Mary’s 
den wayawa kta iyustan ehnake. 

Mrs H. H. Elliot, 

Wayawatipi kin en Tokahekiyapi kin. 


ST. ELIZABETH’S SCHOOL 

Wakpala, So. Dak., May 29, 1927. 

St. Elizabeth’s owayawa kin en hekta wi 
nonpa qon hena ednina skinunkiciyapi, April 
wi qonhan Bishop Watakpe Yapi km unyu- 
hapi, tohanyan unkokihipi kin owasin owaee- 
kiye kin hena ed ounpapi. 

Hehan tipi wakan qa wkalmakapi kin ekta 
Easter owacekive wa6teste kin hena hiyohi, 
de iyohakam Winyan Omnieiye qa Teeapi 
Omnieiye unpi kin wayawa tipi kin de sina ' 
ooza sahdogan hoksina tipi kin en unpi kta 
unqupi. Iyowicakipiya waeconpi qa unkiwa- 
6tepi qa nakun omaka de icunhan wowaoosida 
unman tona econpi qon hena on wopida unke- 
vapi. St. Elizabeth’s woawanyaka en wica qa 
winyan kin owayawa kin de otakiya okiyapi. 

May 6 ehan siceca tona otonwe owayawa 
ekta wayawapi kin May wi on wowiyuskin 
oskate kin en opapi, qa May 19 sieeca eikei- 
stina wicunyuhapi kin wetu wapazopi wan 
hunkakepi kin wanyagwicakiyapi, iyohakam 
owote tipi kin okna wotapi. 

Bishop kin qa Ate Frazier qa Mrs. Frazier 
wicayusutapi woecon ed an kici unpi, de en tom 
wicayusutapi, Mary Helen Shields, Helen Ed- 
na Gabe, Virginia Howard qa Melvin Mound. 

May icunhan maka obagpe oyate zanipi 
awanyake kiu siceca kin zanipi iwicayukcan. 

Hekta oko nonpa qon hena ed siceca kin 
taku okihipi iwicayutapi, den wayawapi kin 
on ehake woiwange wieaqupi qa nakun ma- 
nin e skatapi. Zelda Shields, waniyetu 10 
tuwe wowapi iiakpe ekta iyayeyapi qon he de 
omaka kin ed ihankeya tehanwankan opiici- 
ye, omaka kin de en taku econ kin owasin en 
oiyawa -eciyatanhan 90 kiciyawapi. Wicin- 
cana kin de nakun maka obaspe cistinna 
(County) en oowa cajeyatapi (spelling) on wo- 
ohiye tokaheya kin icu qa mazaskazi wanapin 
kin ohiye. Mary G. MacKibbon, 

Tokahekiyapi kin, 

WOJUPI MAKOCE EN WAECONPI KIN 

May 27 qonhan Elmer M. Lof strom Ft. 
Thompson en hihuui, mdoketu kin de icon • , 
hail Rev. David W. Clark ihukuya tokiyotan 
econsi ohnayan wojntipi ehna htani kte. Mr. 
Lofstrom , makowancaya wakiye omnieiye 
etanhan wojupi maxoce en waeconpi kta wi- 
hdukcanpi eciyatanhan South Dakota ekta hi. 
Wiyukcanpi kin he decetu, mdoketu wayawa- 
pi sni icunhan wicasta wakan ouspeiciciyapi 
kin hena oyate ehna skiniciyapi kta. De wo- 
wiyukean kin Rev. H. W. Foreman waeconpi 
en oitancan km ahihde, qa wada kin eciyatan- 
han Chicago en Bishop woawanyake tawa en 
winyan wawokiya omnieiye unpi kin tuwe 
wanji waonspeicieiye kta on mazaska $500.00 
mnakiyapi. Mr. Lofstrom Kahmi Tanka oba- 
spe Conkieakse en, Ascension owaeekiyetipi 
qon bed oyauke itancan kihde kte, qa Joe 
Wakpaua qa- De Grey henaoskiya Anpetu wa- 
kan iyohi wocekiye qa Sunday School hena 
yuha htani kta. Anpetu wakan oko eea 
oyanke napin en anpetu wanji ataya Wakan- 
tanka vvaeinyanpi on woonspe kin he onspe- 
wieakiye kte Anpetu wakan oko akenom iya- 
wa woecon yuha htani kte. 

Okodakieiye wakan unkitawapi km owoju 
makoce ehna Wotanin Waste iyopte kta on 
icahaye cin ataninya wanke cin’ he Mr. Lof- 
strom unkiyepi ekta hi kin heciyatanhan 
atanin. Rev, David W. Clark. 


ST. MARY’S SCHOOL, SPRING- 
FIELD, SO. 







i 



1 ,: 


/ 






I a' 


■ s 4-“ ; i.H - 

~JL8 1 


■ ?, 

- SO. ">AiC 


s A ", iA ' . ^ \ 

&■■■■ • .* ; i v. w f >A\i. C 


i.nsrn?i 


> -vr.'Sv 

V 9 


.• 0; 


i>; ; 


, l> - ; \x . 


I 

? •=--- 


A N PA O-TH E DA YB REA 


] 1 

•?' '9- j Jl , i- . 
if A '■ -VvS 

r ‘ ' • ■ ' : , - : ' 
t A:'> t > ‘ vriuHO---. s 


' ' A.j-p\ 

t •< If. 5»^ :■ h'p n 
OR 44 , v. 4 ...; v 

wUf, o, tt&tittjp 

mil 


.\Yt: 1 . i 



t.A * 

nr > 



:3 -J 



I I 


(THE DAYBREAK) 

SPRHTGhFlBLD, - SO. TDA.KI. 

Rev. John K. Burleson, Springfield, S. D. ] 

Rev. Paul H, Barbour, Springfield, S. D. v Editors. 
Rev. Levi M. Rouillard, Rapid City, S. D. J 
R E y. John F = , g p } BuBines3 Mapager , 

The Daybreak is published in the interest of 
the Protestant Episcopal Church among the Sioux 
Indians of the Northwest. 

Anpetu lyohi Wowapi Wakan 
Tokel Okiyuspeya Owotanla 
Yawapi Kta* 

JULY 17 — AUGUST 19, 1927 
Yamni iyohakab Anpetu Wakan Izaptan 

V — . .... . . 

Anpetu Wakan, July 17. Johannes 5 : 17-31. 
Ateyapi tawoyatanin kin. 

Nakun 1 Inyan 3: 8-16. 

Otoiyohi on&ikicila po. 

Anpetu tokaheya, July 18. Johannes 5 : 
32-47. 

Wowapi Wakan, Christ' tohan, na John Bap- 
tisma wicaqu woyatanin kin. 

Anpetu inonpa, July 19. Johannes 6 : 1-14. 
Wicota woyatanin tawapi kin. 

Anpetu iyamni, July 20. Johannes 6: 15-29. 
Christ el wacinyanpi kin he Wakantanka ta- 
wicohan econpi kte ein ee. 

Anpetu itopa, July 21. Johannes 6 : 30 47. 
Wiealapi kta wowasake kin he Anpetu wicaqu. 

Anpetu izaptaD, July 22. Johannes 6 : 48 71. 
On kagapi na woniya ioiwanyakapi. 

Anpetu isakpe, July 23. Johannes 7: 1-13. 
Wokokipe kin he wowicala woyatanin ki- , 
pa jin. [ 

Yamni iyohakab Anpetu Wakan Isakpe 

Anpetu akan, July 24. Johannes 7: 14-31. 
Oyate woyatanin tawapi sam icage ein. 
Nakun Roma 6: 3 12. 

Iye iyacinyan kici huunglepi. 

Anpetu tokaheya, St. James Taanpetu, 

July 25. Johannes 7: 32 53. 

Woyatanin kin he watokhanpi wawignupi ta- 
wapi ioiwanyakapi. 

Nakun Ohan. 11: 27; 12: 1-4. 

Wahosiye tokeya ktepi. 

Anpetu inonpa, July 26. Johannes 8: 1-11. 
Owotanla iyukcanpi on woyatanin. 

Anpetu iyamni, July 27. Johannes 8: 12-30. 
Ateyapi woyatan tawa yuteca icunhan wico- 
ta wiealapi. 

Anpetu itopa, July 28. Johannes 8: 31-45. 
Wowicake Woniya woyatanin tawa kin. 

Anpetu izaptan, July 29. Johannes 8: 46-57. 
Owihanke sni na woahtani cola un woya- 
tanin kin. 

Anpetu igakpe, July 30. Johannes 9 : 1-17. 
Wicasa istagonge wicalaya icage cin. 


Anpetu tokaheya, August 1. Johannes 

10 : 1 8 . 

Waawanglake waste towastelake on woya 
tan in kin, , ; ■?, , 

Anpetu inonpa, August 2. Johannes 10: 
19 '42. u y m , | 

Watokahanpi wicala Sni icagapi icunhan Jor- 
dan kowakatanhan ota wiealapi. 

Anpetu iyamni, August 3. Johannes 11: 
1-15. 

Itancan unyanpi ohanketa toktokeca wowi- 
cala isanpa tanka wicakicahi kta e oto- 
hanyan owanji yanka. 

Anpetu itopa, August 4. Johannes 11 : 16-45. 

Wowapetokeca tanka kin on Juda wicaia ota 
wicalawicakiya. 

Anpetu izaptan, August 5. Johames 11: 
47-57. 

Wowicala sni okpaze cin sanpa okpasya aya. 

Anpetu isakpe, Wayutokecapi kin. August 6. 
Johannes 12 : 1-19. 

Oyate Iye wiealapi isanpa icage. 

Nakuu 2 Inyan 1: 13-19. 

He kin ekta Wakantanka ho tawa kin. 


Yamni iyohakab Anpetu Wakan I6akowin 

Anpetu Wakan, July 31. Johannes 9: 18-41. 
Pharise i&togmuzapi icunhan wacinyanpi ista 
tawa kin yublayapi. 

Nakun Roma 6 : 19 ihanke hehanyan. 
Woahtani etanhan unkiyuskapi on Wakan- 
tanka taokiye unkicagapi. 


Yamni iyohakab Anpetu Wakan Isakowin 

Anpetu Wakan, August 7. Johannes 12: 
20-43. 

Waiglu^napi woyatanin kin on watokahanpi 
ota wiealapi. 

Nakun Roma 8: 12-18. 

Yuwitaya wowitan unyuhapi kta e Iye kici 
unkakijapi. 

Anpetu tokaheya, August 8. Johannes 13 : 
1-17. 

Onsiipilapi na waeconpi kte oin on woyatanin. 

Anpetu inonpa, August 9. Johannes 18: 
18-38. 

Gnayanpi na wicakesni eyapi el woyatanin. 

Anpetu iyamni, August 10. Johannes 14 : 
1-14. 

Iye el wacinyanpi kin wokicanpte, woslolye, 
na wowasake wicakicahi. 

Anpetu itopa, August 11, Johannes 14 : 
15 31. 

Nakun wowaStelake, waanagoptan, wookiye 
na wowacintanka. 

Anpetu izaptan, August 12. Johannes 15: 
1 - 11 . 

Wowiyuskin wawicage suta wan. 

Anpetu isakpe, August 13. Johannes 15 : 
12-27, 

Iye kola wieakahuige cin waayatanin hecapi 
kta iyececa. 

MRS. LIZZIE SAUL ?A 

Winyan kin de, Moses Saul, Santee etan- 
han tawicu, April 19, 1927 heehan wiconi 
wankautu ekta iyaye. Waniyetn wikcemna 
topa maka wiconi ded ni un. Winyan kin de 
Rosebud oyanke etanhan. 1904 heehan San- 
tee oyanke imahetanhan koska wan Moses 
Saul eciyapi he kici okiciyuze wakan kin ohna 
kiciyuhapi, qa tiwahe waste kagapi, qa he- 
tanyan cinca sakowinpi tka, tom tapi qa he- 
tanhan cinca yamni, qa hinhnaku hena tiwahe 
awicayustan qa iyaye. 

Winyan kin de Okodakieiye Wakan kin en 
waciuyepica heca. Oyate owacinyanpi oni 
wan ohna un, heca nakaes Winyan Omniciye 
en takndan tehinda gni wawokiya skau, qa na- 
kun B. C. U. en winyan tka wicolian kin he 
tanyan rnaben wanyaka, qa wicasta, qa kosKa 
wanjikji taku wanyake cin, he is iyecen hin- 
hnakupi om htanipi kta cinwicakiye, qa ohna 
iapi wasteste eye sa. 

Winyan kin de nakun tokata etonwe qa ho- 
ksipidan qeya tokata token unpi qa taku on 
spepi kta hecinhan he cin. Qa Boy’s School 
kin heon wicasta qa winyan ota iyowicapastag 
wakicon wicakiye. Qa mazaska kitanna ota 
womnaye kin he en ehnake wicakiye. 

Heeen winyan waste kin de maka wiconi 
kin ded taku econ kta Wecece cin owasin iki- 
huni qa unma wiconi waste Wakantanka iwa 
lioye cin ekta iyaye cin, heon cante unsicapi 
hee sni, tuka tuwe wan he iyecen wacinyepica 
Okodakieiye Wakan kin ohna iyeunyanpi kte 
sni hee un icanteunsicapi kin hee. 


; ;;RAUlD9pI y rY v BN UONYOCAfTION^ ;a : 

. frotia irirstYPage 

mniciyapi en hanhanna cekiyapi ohakam 
Bishop kin napin wokdakapi, omaka icunhan 
tawicohanpi okdakapi, okodakieiye wakan to- 
ken iyopte, wioayiisiitapi toil a opapi , Baptis-- 
rna Wakan wicaqnpi, wakan kiciyuzapi tona 
econpi, tuwewe omaka icunhan tapi hena ca- 
jewicayatapi, tuwewe district itimahen wowa- 
si eoonpi kta hipi, qa tuwewe atokan wowasi 
econpi kta iyayapi hena koya cajewicayatapi. 
Tona omaka icunhan wicasa wakan wicakagaf 
pi nakun oyakapi. 

Convocation, wica qa winyan kiyuspespeya 
mniciyapi. Watokahanyan wicohan yuhapi 
kta wicakahnigapi, wowapi kaga, mazaska 
awanyaka, wakiya wicasa, Council of Advice, 
Examining chaplains, Fxeeutive Council, Sep- 
tember kinhan Minneapolis, Minn, en Synod 
of the Northwest mniciyapi kte cin delegates 
wicakahnigapi. Nakun omniciye icunhan 
committee obe tona wicakagapi. Synod omni- 
eiye ekta yewicasipi kin, wicasa wakan, hena 
Rev. E. F. Siegfriedt, Rev. James G. Ward, 
qa Rev. E. B. Woodruff. Lay delegates 
km, George W. Burnside, Thomas Hunter qa 
Henry Lampe, hena eepi. 

Anpetu Izaptan hanhanna cekiyapi he Da- 
kota iapi ognayan econpi. De en Rev. Dr. 
Ashley qa Rev. Robert Frazier hena watoka- 
hanpi. Opening sentences qa Psalms hena 
Rev. Dallas Shaw yawa, Wowapi Wakan wo- 
onape 1 St. John 3 : 1-11 he Rev. Charles Bru- 
gmer yawa, Wowicada qa woeekiye hena Rev. 
Henry Whipple yawa, qa candowankiye ein ha 
Rev. William Holmes econ. 

Convocation icunhan wiea&a tanka wan New 
York City etanhan hi, qa he Rev. Dr. Loaring 
Clark ee. Omniciye owasin en un. Owanka- 
yujajapi wieokaya sanpa hehand Bishops na- 
pin qa wicasa wakan owasin eceedan mniciya- 
pi qa en takuku iwokdakapi hena dena ee, wo- 
cekiye woonspe, wieayusutapi wakan, summer 
conference, Sapaun opapi Sinaska en ahiopapi 
oinpi canahan token econpi kte cin, nakun Ia- 
sica okodakieiye Lutherans ahiopapi cinpi to- 
ken opewicayapi kta dena woiwanyake waste- 
ste pazopi. Dr. Clark he ehake wokdag &ipi. 

Woyustan wau okitanin hca den oyake pica. 
Totanhan Bishop Hare South Dakota en htani 
qa Dakota Wieayusutapi ecawicakicou eca Nio- 
brara Cross he wicaqu ecee. Qa ohakam na- 
kun Bishops toktokeca hipi iyecen econpi, qa 
wasieun kin tohiuni wieaqupi 6ni. Dehan ota- 
kiya Dakota qa wasieun ieahiyeya wicayusuta- 
pi opapi ecee canahan Dakota eceedan icipawe- 
ga, ieupi ecee. Unkan wanna detanhan tokata- 
kiya Dakota qa wasieun koya Niobrara Cross 
kin he wieaqupi kta hecen Bishop Burleson 
pazo qa on woyustan. 

Anpetu wakan hanhanna he ehake witaya 
wacekiyapi. Tipi wakan kin ojupidan. Do- 
wan ospaye owasin akidecen ikduzapi, wicasa 
wakan qa Bishops hena oweeinhanyan manipi 
qa odowan ahiyayapi ican timahen aya. Awi- 
cakehau oiyokipi wan heca. Episcopal okoda- 
kiciye wakan kin woeekiye oiyokipi kagapi 
okihipi qa isnana hecen okihipi kin he ake 
atanin. Wicanagi yuhica qa najinwioakiya 
okihi wan heca, odowan, Wotanin wa6te, wo- 
wahokonkiye, qa woeekiye woecon ataya awa- 
steya qa yuwakanyan econpi hena on wieimde- 
za. Omniciye en lripi ataya wo waste ota ieupi 
qa woawacin, woonspe ko ota ieupi qa yuha 
kikdapi. Wacekiyapi de en dena waeconpi. 
Opening sentences Rev. S. S Mitchell, woon- 
spe tokaheya Rev. Dr. Richardson, woonspe 
inonpa Rev, James Ward, Wowicada qa woce- 
kiye Rev. Robert Benedict, qa wowahokonki- 
ve kin Rev. Dr. Loaring Clark New York 
etanhan. 

Anpetu izaptan fttayetu he Bishop Roberts 
Indian school Episcopal chapel en hoksina qa 
wieincaDa 15 henakeca Wieayusutapi wakan 
eeawicakicon on pa awieaputaka. Anpetu 
wakan htayetu be Bishop Burleson Emmanuel 
Church en wica qa winyan, hok&ina qa wicin- 
cana 26 wieayusutapi eeawicakicon on pa awi- 
caputaka. 

Tokata omaka omniciye kte cin he Sioux 
Falls etu kta yustanpi, qa tohantu kte ein na- 
kun^ eyapi, qa he All Saints School wayawa 
ayustanpi kta itokam woecon yuhapi, Com- 
mencement icunhan mniciyapi kta yustanpi. 

ST. ANDREW SUNKAKICIYAPI YU- 
WITAYA MNIOIYAPI KIN 

lhanktonwan Tipi, Nawizikicizapi Oyanke, 

Holy Name Chapter Etu 
May 31-June 2, 1927 

Omnieiye kin de en program wan nina wa- 
&te yuhapi, qa tona program en yankapi kin 
ataya kinin ipi. Tona ipi §ni qon Rena tuwe 
tokeea en iyayeyapi, Recen taku owasin tan- 
yan katinyan iyopte. 

KaRniR yewicasipi qa nakun tona ed opeya 
unpi kin Rena ataya nina tanyan wicakuwapi. 
Wakeya ota ebdepi qa Rena ohna wanke wi 
cakiyapi. Qa woyute nina ota heon owasin 
eante wasteya unpi. 

Omnieiye ca tipi wakan kin ojndan ece, qa 
Re en oiyokipiya dowanpi, qa nakun wicasta 
ota yupipiya wohdakapi nannRonpi. Winy an 
ko nina wieotapi ece. Omnieiye kin de en 
wa&ieun tom ho oeaje kin owa ohna dowanpi 
ece qa nina onaRon wa§te. Omnieiye enaki- 
yapi eca ko6ka qa Rokgidan £ake maza ska- 
tapi qa onge is tapa Skatapi ece, qa nina oi- 
yokipi ota yuhapi. 

Hecen omnieiye wan nina waste Icunhan 
amaRpiyaked wanke qa kitanna 03ni qa ehake 
Rtayetu kin he en magaju, Reca qeyas taku 
owasin tanyan unRdustanpi. 

WicaSta wakan aketopa omnieiye kin en un- 
pi qa dena eepi: Dr. E. Ashley, Dr. Loaring 
Clark, Revs. A. Barker, P. H. Barbour, D. 
Clark, J. FloekRart, W. Holmes, V. Junker, 
J. Rondell, 0. Rouillard, T. J. Rouillard, D. 
Shaw, A. Whiteface qa H. H. Whipple. Qa 
delegates wikeemna nom sam zaptan eeed ipi. 

De wetu kin report nina waSteite aipi. 
Wanji decen owapi: 48 opapi qa 13 omnioiye 
eea ipi ece mazaska $28.93 Renakeca "Good- 
teacRer Wokiksuye Kin” on aipi. Wanji iS 
42 opapi, 13 omnieiye ipi ece, mazaska $35.00 
aipi; hehand wanji 12 opapi, 10 omnieiye ca 
ipi eee, mazaska $50.00 aipi. Chapters hiye- 
ye kin ataya decen report wafiteSte aipi kin- 
Ran nina waite kte. 

"Wokiksuye womnaye” kin on eoa ataya 
mazaska $256.96 aipi. Hekta omaka 1926 he 
ehan $127.60 Renakeca. 

ERake anpetu en wiyotanhan sanpa ornni- 
ciye enakiyapi kin he en Llewellyn Selwyn, 
Greenwood, So. Dak., etanhan kin he Wawo- 
kiya kagapi. Dr. E. Ashley qa Rev. J. Flock- 
hart Renaos kiciyustanpi. 

Omnieiye kin de en taku wanji nina ayatin 
zapi kin he 1917 heehan St. Mary’s chapel, 
Sisseton , So. Dak. , en Provincial chapter 
omnieiye kin en woope (resolution) wan yu- 
hapi kta yustanpi, qa he detanhan wanna 
chapters Riyeye kin owasin ahopapi kta Dr. 
Ashley keye. Qa woiciconze woope wan ka- 
gapi qa yustanpi kin he dee: (1). Tiyata ekta 
oadetka (chapters) tona hiyeye cin hena ekta- 
kta tona opapi kin he etanhan tona omaka 
wokajuju kin he kdajujupi sni kin hena oade- 
tka en Oitancanpi kin hena wicakaRnigapi 
kta §kanpi kin he en wayu^tanpi (vote) kin 
hena opapi okihipi kte sni. (2). Nakun tiya- 
ta oadetka kin en wicacaje owa knakapi kin 
hetanhan cajeyatapi kte sni. (3). Nakun 
Provincial chapter omaka wanji omnieiye kin 
ekta kaRniR ye&ipi kta okihi kte sni. 

De woope omaka 1917 heehan akiyapi qa 
yustanpi, qa detanhan wanna Dr. Ashley aho- 
papi kta keye, hecen tanyan abdeza po. Wo- 
wapi kage kin chapters hiyeye kin ataya wo- 
wapi wicaqu kta Dr. Ashley keye, qa Woici- 
conze ahopapi kte kin de owicakiyagsi. 

Thursday Rtayetu ehake omnieiye kin en 
de omaka 1926-1927 he icunhan St. Andrew 
Sunkakiciyapi kin etanhan nom tapi. William 
Brass, Santee, Nebr., qa Albin Hitika, Green- 
wood, So. Dak., henaos on wokiksuye woee- 
kiye eyapi. 

Omnieiye kin he ed wasicun wicasta wakan 
okinihan wan Dr, Loaring Clark eciyapi, wi- 
yohinyapatanhan hi, he nina tantanyan wo- 
hdake. Niobrara Deanery obaspe kin den 
Dakota ehna St. Andrew Sunkakiciyapi kin 
tanyan iyopte qa wieoiian waste econpi kin 
heon hecehnana sanpa wasagya iyopte kta 
iyececea keye. WicoRan unkitawapi kin he- 
na tanyan ahounpapi kta iyececa keye. St. 
Andrew wicaita kin he Jesus en i, qa He tu- 
we kin sdonye hehand ye ca sunkaku ed hdo- 
hi keya. Unkan he iyeced unkija econqonpj 
kte, unvanpi qa Jesus tanyan iyeunvanpi kin- 
han hehand unkiyayapi qa tuwe tokeea Jesus 


ed awicunkupi kte. Wicasta wakanpi kin he- 
ceedan he de wicoRan kin tawapi sni, tka 
oyate owasin he de wicoRan kin iyowajapi ee 
eye. Omnieiye ed unkicipi on kin nina pida, 
qa St. Andrew Provincial omnieiye kin i^ ed 
Ri qa nakun wohdake kin hena on wopida 
eciyapi. 

Omnieiye en oitancan tom de omaka kin on 
wicakaRnigapi qa dena eepi : Pres. Dr. E. 
Ashley, Vice pres, Thomas Hunter, Treas. 
Rev. William Holmes, Sec. Christian Whipple. 

Tokata omnieiye kte kin he yhtnni'kiya da- 
pi qeyas Pine Ridge oyanke kin heeiya kta 
ohiya akiyahdapi. Toksta tukte chapter etu 
kte kin ecadan unkoyakapi kte. 

C. B. Whipple, Sec’y. 

PROVINCIAL CHAPTER OMN1CIYE EN 
REV. JOSEPH GOODTEACHER ON 
WOKIKSUYE WOHDAKAPI KIN 
June 2, 1927 10; 00 a.m. 

Rev. George Lawrence wohdake kte kin 
he wanji ee tka u okihi sni heon wowapi 
wan kage qa he den ptenyedan owapi: 

"Ehanna komaska qonhan tapa skatapi kin 
he nina wastewadake, toki tuwe tapa skatapi 
kta yemasi ca tohinni hiya epe sni tka ohinni, 
ho, epa eeee. Unkan anpetu wan ed Mr. 
Goodteacher en mahi qa heya, ‘I to taku wan- 
ji eciciye kta wacin, Santee, Holy Faith, ed 
Wawokiya yaun kta wacin,’ emakiya. Wan- 
cake ho epe sni, tka ee iyukcan waun kta kt- 
pa qa sanpa nina iyukcan waun kin on ecen 
wicoRan kin de en ibdabde. Unkan Mr. 
Goodteacher wicasta kin hecece, ohinni Christ 
Tokiconze kin icage kta kuwa. Yankton 
qa Cheyenne oyanke kin hena ed wicoRan wa- 
§teste qa tanka econ kin dehand hena owasin 
sdonyayapi. Dehand unkiyopeyapi on 6ni, 
tuka wicoRan yuStan qa wicoie tawa kin hena 
henaR unkiyopeyapi on.” 

Rev. William Holmes wohdake qa decen 
eya : ‘ ‘Rev. Goodteacher taku onspe kin sutaya 
iyayuza qa heon etanhan wasaka, qa he Okoda- 
kiciye wakan kin eciyatanhan sdonunyanpi. 

Wacinyepica heca, taokiye waSte. Okoda- 
kiciye wakan nakieijin heon oadetka kin de 
den icage. WicoRan wa6te econ kin heon 
owe waste kage, 

Wicasta koda wieaya okihi qa he iye toie 
qa wicoRan tawa kin eciyatanhan hecece. 

Wokiksuye den econqonpi, heon etanhan 
wicasta wicoRan waste tawa kin waunyakapi 
qa unki§ eya eced econqonpi kta.” 

Hehand Dr. E. Ashley is decen wohdake : 
"Wicasta kin de tokan wicaba on sni, tka iye 
iciba, iye awanihdake. Wakantanka kiksuye 
qa iye aicibdeze. 

Mr. Goodteacher wicasta Rea heca kin on 
etanhan isna awaieicin on sni, tka ohinni ito- 
oksan wakin on, qa toktokeca Wakantanka 
Towaste kin ed upi kta cin ecee. 

Wicasta wacinyepica heca, qa wicoRan tan- 
yan econ wacin kin heon oyanke kin detanhan 
iwacu qa ORwoju oyanke ekta wicoRan unqupi. 

Wacin tanka qa waanagoptan kin on katin- 
yan ORwoju oyanke ekta iyaye qa wicasta Rea 
iyecen skan. 

Nation Wide Campaign icage kta cin on 
Rtani qa heon te kin hee. Wanna te tka wi- 
casta Rea heca hecinhan owe tawa kin he ohna 
unj^anpi kta iyeeece.” 

C. B. Whipple, Sec’y. 

LOWER BRULE 

Chapel of the Messiah, 

Iron Nation, S. D., May 19, 1927. 

Etanhan ake hekta May 4 hehan Leonard 
Tompkins, Toledo, Iowa, ekta wayazan tipi 
el te canke tancau kin hiyuyapi. Na Mes- 
siah wicaRapi makoce el unRapi, Koska kin 
le lila hok&ila waste heca, nalila ocekiye el 
Skau. Le koska kin Mr. qa Mrs. Thomas 
Tompkins cineapi. Wanna iehanl iye kin 
ozikiya 11 a atknku na hunku na cinye kin 
owasin ob iyuskinyan wankioiyakapi ni un- 
kecinpi. 

Hekta FeL 5, 1927, heehan Mr. Philip 
Byrnes Civil Service el opa. Na waucak 
Fort Apache, Arizona ekta wayawa tipi tanka 
wan el wicoRan qupi canke ekta iyaya, unkan 
leeala wanna onalionpi yukan tawicuton keya- 
pi. Wikoska wan (Monte) Missouri etanhan 
ca yuza, na wikoska kin le ins eya wayawa 
tipi kin hel waunspekiya heca, keyapi. Wi j 
koska kin le ocekiye en opa Rea heca, na oce- 
kiye ogna kieiyuzapi keyapi. 


PINE RIDGE WOTANIN 


.. , ■ j 


Mission Council Mniciyapi kin 

May 3, 1927 Holy Cross Church, Pine Ridge, 
el Mission Council mniciyapi. Tokaheva Mr. 
Joyner wocekiye econ. 

Wayuotanin o§paye itancan kin oiglake. 
Omnieiye kin icupi na eeetu lapi. He iyecel 
Wakan Cekiye Woonspe ospaye oiglake. 

Okolakiciye Yutankapi ospaye el itancan kin 
oiglake, na omnieiye kin icupi. (a) Opa etan 
wanji ecel Skan sni kin on, lecel wostanpi wan 
yustanpi. (b) Omnieiye kin eeetu lapi eciya- 
tanhan tuwe natonke on, sam walitakin na wi- 
coRan opin kta ca el itancan kin woiyoksape e 
kin yin kta. (e) Na nakun yutokeca okihi kta. 

Nakun Mazaska Woawanyake ospaye itan- 
can oglaka, Le el wacajeyate wan, Rev. C H. 
Wolf okiye. (a) I woglakapi na mazaska woa- 
wanyake el itancan ooskinciye tawa kte kin 
ognale omaka el Yutapi Wakan opapi iyohila 
mazaska wanji kiconpi kta. (b) Na nakun 
econpi kta ea, omnieiye kin le ataya el okiya 
skan na yuecetupi kta. (c) Nakun mazaska 
woawanyake kin el itancan kin el leca opa kta 
wan, Louie Iron Hawk cajeyate, kin on Walter 
Bone okiye na yustanpi. (d) Western Chris- 
tian Unity etan wowapi wan wostanpi ogna- 
yan, Wosna Kaga Waawanyake kin qupi, na 
in£ sam : (1) Omnieiye el iwoglakapi kta ca 
egnake, (2) omnieiye kin wowapi kin yawaite- 
pi, na (3) sam he Dr. E. Ashley wowapi wanji 
yekiyapi kta, wowapi kin he agna. 

Mazaska Woawanyake ospaye kin ake June 
6 kin mniciyapi kta. 

Rev. S. H. King, St. Peter’s Church Oglala, 
S. D. en yankin kta, na Rev. C. H. Wolf Por- 
cupine el iye ti el ounyin kta. 

Asa T. Fingers, Chmn Pub. 

Pine Ridge, S. D.,May2, 1927. 

My dear Mr. Ashley : Since I am occupied 
so much with the work of the young people, 
papa has given me your letter to answer. 
He says you would like to have a report of 
what the young people have done. He told 
me to tell you what they have done, what 
they are doing, and what they are going to 
do. So I will write you as follows : 

The Y. P. S. L. of Holy Cross has paid 
for piano, $28.65. They have on hand for 
the N. C. F. and the N. W. C. to take 
to Convocation, $50.00. It is possible, but 
only possible, that we may raise some more 
money before Convocation. 

The Y. P. S. L. of Oglala Boarding 
School has paid for piano, $12.16, and we 
have on hand to take to Convocation for 
N. C. F., and N. W. C., $36.29. Also the 
Y. P. S. L., of O. B. S, S. 8., has given as 
Lenten offering $42.89. This has been sent 
to Mr. Swain. Our Y. P. S. L,, of O. B. S., 
is to give an entertainment on May 18. One- 
third of this will be for N. C. F., one-third 
for N. W. C., and one-third for our piano. 
The N. C. F. money and the N. W. C. 
money I will bring to Convocation. 

There is another Y. P. S. L., composed 
of little children in my S. S. class, six in 
number. Their Lenten offering was $11 04. 
This has been sent to Mr. Swain also. This 
Y. P. S. L. of little ones will have $5 or 
$6 to take to Convocation for N. C. F, and 
N. W. C. 

So you see we have three Y. P.- S. 
Leagues. 

I think the above covers the ground, and 
will be about what you wish. 

Love from all of us to each of you. 

Affectionately yours, 

Katherine Joyner. 

CORN CREEK WOTANIN 

Winyan okinihan wan te, Mrs. Red Eyes. 
Mr. Daniel Red Eyes waniyetu ota wawokiye 
wowapi econ. Mediator Chapel el, May 15, 
1927, heehan wicaRapi woecon kin Rev. Dallas 
Shaw qa Rev. J. P. Yellow kiciyustanpi. Ota 
el hipi. Heeeltona Anpao Kin wanlakapi kin 
woeante sica yuha kin le w r ocekiye eyeciyapi ni 
ecamin. 

May 16 heehan Deacon unkitawapi kin on 
Woyuonihan econpi, he Church of the Inesti- 
mable Gift, he el. J. P. Y., Pub. Chmn. 

ENTERED at the Dost Office at Santee, Neb., a® 
second class matter, and accepted for mailing at 
special rate of postage provided for in Section 1103 
Act of October 3, 1917, authorized May 17, 1920. 

MRS. MARY WHIPPLE TA 

Bloomfield, Neb., April 26, 1927 ohna Mrs. 
Mary Whipple ta. Micun te oin on ceyaya 
waeewakiya ecee, micun waniyetn. wikcemna 
nonpa kici wani qa micun eya waun qon wan- 
na maka wiconi ayustan qa efipeya unkiyaya- 
pi qa on nina ieante unsicapi. Micun wani- 
yetu 42 henakeca. Wocekiye ohna un qa ta, 
mitakuyepi tona de wandakapi on unyeksuya- 
pi kta. Mrs. Hannah W. Goodteacher. 


CHEYENNE WOTANIN 
White Horse ti Wakan ekta April 17 he- 

han Maynard James Yellow Horse, nakun 
May 19 Pauline La Plant Baptisma Wakan 
wicaqupi. 


FL ANDRE AU ETANHAN WOTANIN; 
Easter Anpetu ehan St. Mary’s Chapel opa- 
pi kin oiyokipiya wacekiyapi qa Wotapi Wa- 

kar nakun icupi. Cekiya ayustaupi ohakam 
Niobrara Convocation ekta yewicasipi wica- 
kahnigapi, qa deca eepi : wica kin, John 
Allen, Isaac Greyearth, qa Henry Taylor; 
winyan kin, Sarah Weston, Anna Taylor, qa 
Agnes Greyearth. 

Nakun dena omaka icunhan wieohan yu- 
hapi kta, hunh hdahnigapi qa hunh Wosna- 

kaga ciu wieakahniga, tipi wakan awanyake 
kte cin Hazen Graham, eandowankiye kta 
Hazen Graham, wahnawosnapi awanyaka Mrs. 
Ida Allen. De omaka kin Warden wanice 
kta. Wosnakage cin tohan en un sui eca de- 
naos wocekiye econpi ecee kta wi yamni he- 


( hanyan econwicasi, Henry Taylor qa John 
Lovejoy henaeepi. 

Hekta omaka ehan hoksidan wan tipi wakan 
awanyaka ecee, wieohan kin nina tan.yan yu- 
ha skan, qa wayuonihan wayupika, qa he Na- 
than Taylor ee. Wicolian de omaka kin iki- 
hunni on wosnakage cin wopida eciya. Oko- 
dakiciye opapi en wanji itoktoya wieohan ki- 
cicuya econpi he waste heon de omaka kin 
Nathan Taylor asnikiyeya wieohan ekihnaka.qa 
Hazen Graham he dehan tipi wakan awanyaka. 

Htayetu wacekiyapi en wakan heja wanji 
Baptisma Wakan qupi qa he Rudolf Clarence 
ee, Jeanette Kitto cinca, qa inakieijinpi kin 
Isaac Greyearth, Mrs. Isaac Greyearth, qa 
Paul Abraham hen a eepi March 3, 1927 en 
tonpi. St. Mary’s tipi wakan en April 17, 1927, 
Rev. L M. Rouillard Baptisma Wakan qu. 


Okolakiciye Wakan kin on Wiwicawangapi Wan 


W. Oegle isakpe kin el taku eye 
he. 

A. “Yunkan hena waonspekiye 
unkitawapi ee,” eya, 

W r . Ble Sa opta yapi qon hena 
tuwepi he. (Gli. 12: 27.) 

A. Oyate kin ataya, wica, win- 
yan na hoksicala. 

W. Tohanjmn hewoskan el un- 
pi he. 

A. Waniyetn wikcemna topa 
(Joshua 5: 6, Amos 2: 10.) 

W. Hetanhan wicota liea tapi na 
tona ciscipila iwahoyapi makoce el 
hipi ca oegle wan omakiyaka yo. 

(Wica. 14: 31.) 

' A. “Ogna ounyayapi kta wa 

konze con awieakeva makoce kin 

• «/ 

el yaipi kte sni, tka Keleb na 
Joshua henala el ipi kta. Nitasi- 
eeca kin hena awicamnin kta, yun- 
kan Makoce kin he slolyapi kta.” 

W. Israel oyate Egypt wayaka 
etanhan ewieaglaku kin on Wakan- 
tanka taku cin he. 

A. Oyate nipi kta ca tona cisei- 
pila kin is eya opeya nipi kta cin. 

W. Hoksicala na wakanheja kin 
takuku okihipi sui he. 

A. Taku eeawicakiconpi qon oki- 
cahnigapi sni, na wicalapi ca glu- 
tanin okihipi sni. 

W. Taku ecawicakiconpi he. 

A. Iyepi ca najinpi na canku 
ogna mani okihipi sni kes. tokto- 
keca wankanl iwicacu na miniwan- 
ca opta awicayapi, na okahnigapi 
6ni kes wa3mka etanhan tawaiedya 
pi ekta yapi. 

W. Na taku ca Wakantanka cin- 
wicakiye sni he. 

A. Tona ciscipila na wowaeinye 
kpazo okihipi sni qon yuhapi kta 
cin sni, tka atkukupi taku waste 
wicakahuigapi qon iyepi hca ka- 
hnigapi kecanwicakin. 

W. Oyate kin eincapi kin Egypt 
el awieayustanpi, na tokesa tankapi 
kin ban, hehan nipi kta is nipi kte 
sni kahnigapi kta kewicakiva he. 

A. Hiya, lyuha isto glugata wa- 
sagya ewieaglaku. 


W, Wicowoyake kin he na oegle 
izaptan oyaka ye. (Matt. 18: 5.) 

A “Tuwe hoksicala leeeca wan, 
micaje on iyowinye cinhan, he mi- 
ye iyowinmakiya ece;” na ake 
“Iguuhayela lena ciscipila wanjila 
esa siceyalake cinhan.” 

W. Hoksicala awicaipi na waon- 
spekivapi wicakigicapi qon, Wani- 
kiye unkitawapi toie qon omakiya- 
ka ye. 

A. “Hoksicala el nlaupi kta iyo- 
winwicakiya po, na tehinlapi 'sni 
po; tona lececapi kin Wakantanka 
tokieonze kin eepi ce,” eya, 

W. Hehan Wanikiya taku econ 
he. 

A. Iye isto kin on aloksohan 
ewieayaku, nape awicagnake ca wi- 
caya waste. 

W. Johannes Wotanin Waste, 
Wico. 12. 15, el tokel Jesus Peter 

eciya he. 

A. “Tahcaitunka cincala mitawa 
kin taku yutapi wicaqu wo,” eciya. 
Na oegle okihe el, “Taheasunka 
mitawa kin awanwicayaka wo,” 
eya. 

W. Itaucan unkitawapi kin taku 
ca Taokolakiciye iglacin he. 

A. Taheasunka tipi heca na Iye 
taheasunka Waawanglake iglacin. 

W- Wiyohiyanpata makoce kin 
el tokel tahea tipi kagapi he. 

A. Woteca ocinsica el yapi kta 
na tahea iyawicahpayapi kte sni ca 
conkaske wankantuya inyan on ka- 
gapi ece, na tiyopa kin tuwa ijehan 
awanyaka. 

W. Waawanyake wan taheasunka 
tanka ecela timahel ewieagle na 
cincapila tewicaliinlapi kin til yapi 
iyowinwicakiye sni kinhan tokel 
keeanyakin he. 

A. Wicasa wiyukcanpi ognaye 
sni ohanyan, na Christ tuwe on 
iwokcan na eyapi, “Isto kin on 
taheasunka cincala mnawieakiyin 
kta, na maku ogna wicagluha kta,” 
wawicasi qon ikipajin ca iblukcan. 


W. St. Paul tuktel tiwahe ata 
ya Baptisma wicaqu qon oegle 
oyaka yo. (Ohan. 16: 15, 33; 
1 Korin th 1 : 16.) 

A. Ludia na tiyognaka tawa, 
wieakaska — tipi awanyake cin ti- 
yognaka oyasin ko, nakun Stepha- 
nas tiyognaka kin Baptisma wi- 
caqupi. 

W. Wahokiciye Teca, Syria iapi 
el ieska okage cin (oikos) ciyogna 
eyapi kin tokel ieskapi he. 

A. Ijehan eincapi eyapi, heeal 
“Ludia na cinca kin,” “Wicaka- 
ska-tipi awanyaka cin na cinca 
kin,” “Stephanas na cinca kin,” 
eyapi ece. 

W. Syria iapi kin tohinni Wa- 
hokiciye Teca ieska kagapi he. 

A. Omaka iyopawinge nonpa kin, 
na he eciyaranhan, omaka otokahe- 
wapa el Hoksila kin, Okolakici- 
ye Wakan el Baptisma wicaqupi 
ece he vuwicaka ce. 


W. Le econpi kin eciyatanhan 
taku ecinpiea he. 

A. Ehanni Wakantanka hoksica- 
la iwicacu qon he iyeeei lehan iye- 
eel econ kta ecinpiea. 

W. Lehan wakanheja Okolakiei- 
ye Wakan el opewicayapi kipipi hca 
on Itancan unkitawapi taku eya he. 

A. “Nigluhomnipi sni na hoksi- 
cala iyemcecapi sni kinhan, malipi- 
ya wokiconze kin el yaipi kte sni.” 
(Matt. 18: 3.) 


WOONSPE IWIKCEMNA NONPA 
S ANPA SAKPE 

W. St. Peter Baptisma on taku 
eya he. (Ohan. 2. 38, 39.) 

A. “Igluecetu po, na woahtani 
nicicajujupi kta ca on Jesus Messi- 
va caje kin on baptisma nicupi kta, 
kinhan, Woniya Wakan iwahoyapi 
kin he iyacupi kta.” 

W. Tuwepi ca Woniya Wakan 
iwahowieayapi eya he. 

A. “Wahoyapi kin le n iyepi ni- 
tawapi na nicincapi tawapi ce,” 
eya. (Ohan. 2. 39.) 


W. Le eciyatanhan, ehanni Oko 
lakieiye Wakan woyake cin owa- 
pi na wo wap i kagapi qon taku 
owanjila eyapi he. 

A. Wahosiye Wakan taanpetupi 
kin el Hoksicala Baptisma wicaqu- 
pi ee, eyapi. 

W. St. John, Polycarp onspeki- 
ye, na Polycarp Irenaeus onspeki- 
ye eon, Irenaeus le on taku eya he, 

A. Baptisma kin he teeawicaton 
pi heca, na tona Wakantanka ekta 
tecawicatonpi kin, “hoksicala na 
ciscila kin, wakanheja, koAkalaka 
na tankapi ko” cajewicayata. 

W. Omaka opawinge nonpa, 
Okolakiciye Wakan el, Origen 
Presbyter okinihan kin, hoksicala 
Baptisma wicaqupi on tokel eya he. 

A. “Woahtani kieicajujupi kta 
ca hoksicala Baptisma wicaqupi,” 
eye, na ake wahokonwieakiya wan 
el, Baptisma wakiconzapi kin eci- 
yatanhan, tonpi on woahtani kin 
yutokan iyewicakiciyapi kin on, 
heon etanhan hokUcala Baptisma 
wicaqupi ee,” eya. 

W. Itokan Origen nakun taku 
eya he. 

A. “Hoksicala Baptisma wica- 
qupi woecon kin he, Okolakiciye 
Wakan bin, Wahosiye Wakanpi 
kin etanhan icu ce,” eya. 

W. Omaka Iyopawinge topa el, 
Augustine Hippo el Bishop un 
qon, taku eya he. 

A. “Okolakiciye Wakan, ina- 
unyanpi kin, hoksicala Baptisma 
wicaqupi woecon yuha kin aktapi 
sni naiseconpica sni eeinpi kte sni, 
tka woecon kin Wahosiye WYAan 
tawoonspepi ognayan wicalapi iye- 
ceca,” keya. 

vV . Itokan Pelagian eajewieayate 
con Augustine nakun taku eya he. 


A. “Okolakiciye ataya toope ki- 
pajin okihipi Sni ca hoksicala Bap- 
tisma wicaqupi kta iyececa na taku 
kin he Itancan kin, Wahosiyepi ko 
etanhan u keyapi ce, eya. 

W. Atewieayapi toktokeca, taku 
kin le yuwieakeya oyakapi qon, ea- 
jewicayata yo. 

A. Justin Martyr, Tertullian, 
Cyprian, Gregory, Chrysostom, na 
toktokeca cajeyataphna yuwicakapi. 

W. Roma otonwe ogna wieahapi 
qon (Catacomb) el wakanheja Bap- 
tisma wicaqupi kin yutanin kin ta- 
ku iy eyapi he. 

A. Hoksicala na wakanheja cis- 
cila ogna wieahapi el. inyan wanke 
cin abago owapi kin, Jesus taanpe- 
tu okakab waniyetn wikcemna 6a- 
kpe sanpa topa iyehanyan Baptisma 
wicaqupi ca iyeyapi, hecel inyan 
suta kin woecon kin he wowicake 
ca yutanin. 


WOONSPE IWIKCEMNA NONPA 
SANPA SAKOWIN 

tfoksicala Baptisma — Nakun ' 

W. Hoksicala Baptisma wicaqu- 
pi kin on, Christ taanpetu etanhan 
omaka 1500 Ire hanyan, Okolakiciye 
Wakan woyaka tokel yuha he. 

A. Wahosiye taanpetupi kin e- 
tanhan omaka 1520 hehanyam heee- 
tu wanji 6a econpi ece woyaka yuha. 

W. He ehan toketu he. 

A. 06paye eiqala wan, Munzer 
eciyani itaueanyapi, Baxony mako- 
ce el icagapi na Okolakiciye Wakan 
kin Wahosiye taanpetupi kin he- 
tauhan eidnsniyan econ na iyepi 
hoksicala Baptisma wicaqupi' kin 
heyab ehpeyapi kta keyapi. 

W. Munzer taku akipa he. 

A. Ihakab unpi kin iyukcausni- 
van wahokonwicakiye canke laka6 
wokieize econpi ua ohanketa iye 
yuzapi na ktepi. 

W. Omaka 1534 qon toketu he. 

A. Ospaye tokeca A.uabaptist(a- 
kta Baptisma wicaqupi) cajeiglata- 
pi ca icagapi na hoksicala Baptisma 
wicaqupi ehpeyapi kta okolakiciye 
icicagapi na hetanhan wmkicouze 
wan Zion teca kagapi kta kuwapi. 

W. Tu^a ca pawieakiyapi he. 

A, Yv 7 anji John Boecoid, Leyden 
etanhan hayapi kaga wicasa, nahan 
John Matihison, waspanye wicasa, 
na henios wicasa wolccan icilapi. 

W. Hehan taku econpi he. 

A. Munster otonwe eciyapi kin 
icupi na Boccold he wieasavatapi. 
kagapi, tka opcelyela 6kan. 

Vv . Omaka okihe kin icunhan 
toketu he. 

A. Tawapi qon otonwe ikikeupi, 
na tokapapi qon hunh wieaktepi, 
hunh England el (Saglasata) napa- 
pi, na hel woonspe kin he tokahe- 
ya ieaga. 


